**ВЪПРОСИ И ОТГОВОРИ ПО ПРОЦЕДУРА**

**процедура чрез подбор на проекти**

**BG14MFOP001-1.011 „Диверсификация и нови форми на доход“, мярка 1.1 Диверсификация и нови форми на доход“,**

**Програма за морско дело и рибарство 2014 - 2020 г. (ПМДР),**

 **одобрени с Докладна записка № 93-2748 от 17.04.2019 г.**

**от Ръководителя на Управляващия орган на ПМДР**

**Въпрос:**

Здравейте,

Във връзка с процедура за подбор на проекти  BG14MFOP001-1.011 “Диверсификация и нови форми на доход“ от мярка 1.1 „Диверсификация и нови форми на доход“ ПРОГРАМА МОРСКО ДЕЛО И РИБАРСТВО 2014-2020г., имам следния въпрос:

Съгласно насоките за кандидатстване са допустими дейности допринасящи диверсификация на доходите на рибарите в ресторантьорство.В тази връзка допустимо ли е закупуване на машина за почистване на пясък, с оглед на факта, че ресторанта който предстои да се наеме дългосрочно е на плажната ивица и е необходимо ежедневно почистване около ресторанта особено в интензивния сезон.

Благодаря!

Ангел Колев

**Отговор:**

**Не.** В т. 13.1. „Допустими дейности“ от Условията за кандидатстване по Процедура чрез подбор на проекти BG14MFOP001-1.011 „Диверсификация и нови форми на доход“, мярка 1.1 Диверсификация и нови форми на доход“ е разписано, че безвъзмездна финансова помощ по процедурата се предоставя за дейности, допринасящи за диверсифицирането на доходите на рибарите чрез развиването на допълващи дейности, свързани с **рибарството**. В този смисъл дейностите, по които ще се финансират разходи трябва да бъдат пряко свързани с рибарството. В подточка 2 на т. 14.1.2. от Условията за кандидатстване е заложено, че са допустими за финансиране разходи за закупуване на нови машини и оборудване (включително компютърно), съоръжения и други, пряко свързани с предвидената инвестиция.